ઠીક 3 દિવસ બાદ એટલે કે 16 મેના રોજ છોકરી પરત ફરી આવી. જાણવા મળ્યું હતું કે તે પડોશીના પરિવાર સાથે લગ્નમાં ચાલી ગઇ હતી. પરિવારજનોએ આ વાતની સૂચના મુંડકા પોલીસ સ્ટેશનમાં આપી ત્યારબાદ બીજા દિવસે વિદ્યાર્થિની અને તેના પરિવારજનોને પોલીસ તીસ હજારી કોર્ટમાં લઇ ગઇ હતી. સુનાવણી અને નિવેદનો બાદ કોર્ટના આદેશ પર આ કિસ્સાને ખતમ કરી દિધો. બધુ જ બરાબર ચાલી રહ્યું હતું પરંતુ અચાનક 2 મહિના બાદ એટલે કે 11 જુલાઇના રોજ એક મોટા દૈનિક હિન્દી સમાચાર પત્રને જોઇને પરિવારવાળાઓના પગમાંથી જમીન સરકી પડી.